Olet saanut huomata, että kultin johtaminen tuo mukanaan etuja.
Seksiä, huumeita -
ja jopa rock and rollia.
Ikävä kyllä onni ei aina ole ikuista.
Kultissa oleminen on alussa jännittävää.
Mutta kun asiat alkavat asettua uomiinsa,
moni kultin jäsen saattaa tuntea, ettei kaikki ole aivan kohdallaan.
Kun vastarinta alkaa nostaa päätään, on yksi keino palauttaa järjestys.
Panosten nostaminen. -Silloin aletaan puhua maailmanlopusta.
MAAILMANLOPPU
Ihmisiä on helpompi hallita välittömän vaaran uhatessa.
Käskyjä ei kyseenalaisteta, jos maailmanlopun uskotaan koittavan.
Sen tiesi myös Marshall Applewhite, jonka seuraajat tunsivat nimellä Do.
Yhdessä kumppaninsa Bonnie Nettlesin eli Tin kanssa -
hän lupasi johdattaa omistautuneet seuraajansa -
eli Heaven's Gate -ryhmän pois maapallolta -
kohti ikuista elämää galaksin reunalla.
Meidät on ohjelmoitu hyväksymään kuolema helposti,
mutta vaihtoehtojakin on.
Nouse avaruusalukseen -
ja anna Don opettaa sinut tekemään maailmanlopusta -
hyödyllinen työkalu.
NÄIN TULLAAN KULTTIJOHTAJAKSI
LUPAA TIE PELASTUKSEEN
Marshall Applewhite ja Bonnie Nettles eli Do ja Ti -
yhdistivät kristinuskoon ja new age -mystiikkaan -
reilun annoksen tieteisfiktiota -
saadakseen seuraajansa jättämään yhteiskunta -
ja valmistautumaan galaktiselle matkalle kohti ikuisuutta.
He saivat ryhmänsä jäsenet uskomaan,
että he kaksi eivät olleet ihmisiä,
vaan alkujaan kotoisin toisesta maailmasta.
Se ei tapahtunut yhdessä yössä.
Heaven's Gatesta tulee monelle mieleen lähinnä joukkoitsemurha vuonna 1997.
Ryhmä sai kuitenkin alkunsa jo pari vuosikymmentä aiemmin.
Palataan vielä kauemmas taaksepäin.
MARSHALL HERFF APPLEWHITE KASVOI KIRKON PIIRISSÄ
Marshall Applewhite syntyi Texasissa vuonna 1932.
Hänen isänsä oli presbyteeripappi.
Saarnat keskittyivät pitkälti vapahdukseen ja pelastukseen.
Marshall halusi isänsä kaltaiseksi.
Hän tavoitteli merkityksellistä elämää.
Aluksi merkitys näytti löytyvän musiikkiteatterista.
Marshall esiintyi ja opetti musiikkia.
Hän oli varsin komea. Tuuheat hiukset ja siniset silmät.
Marshallille oli kuitenkin varattuna vielä suurempi merkitys.
1970-luvun alkupuolella hän alkoi saada -
varsin hämmentäviä uskonnollisia kokemuksia.
Hän uskoi kuulevansa ääniä ja tunsi jonkinlaista kutsumusta.
Hän koki, että hänellä oli tehtävä -
ja suurempi tarkoitus kuin opettaa musiikkia Texasissa.
APPLEWHITE LÖYSI KUTSUMUKSENSA TAVATTUAAN BONNIEN VUONNA 1972
Bonnie oli syvällä new age -liikkeessä.
Hän piti vastaanottoa,
jolla hän johti spiritistisiä istuntoja ja laati astrologisia karttoja.
Marshallin kartasta Bonnie päätteli, että heidän kohtalonsa kietoutuvat yhteen.
He kokivat tehtäväkseen luoda jotain uutta, erityistä ja radikaalia.
KUMPPANUKSET ALOITTIVAT HENKISEN MATKAN
He ajelivat ympäri maata etsimässä -
elämän tarkoitusta, omaa tarkoitustaan.
He pitivät kohtalonaan Raamatun kuvaamien lopun aikojen todistamista.
Oikeamielisiä ei kuitenkaan pelastaisi Jeesus,
vaan Marshallin ja Bonnien visioima vapahdus.
He uskoivat pelastavaan ufoon.
Valitut vietäisiin kirjaimellisesti taivaaseen eli ulkoavaruuteen.
Muut jäisivät maapallolle kierrätettäviksi planeetan tuhoutuessa.
Kun saa tietää näin painavan totuuden, siitä on pakko kertoa muillekin.
He tunsivat tulleensa valituiksi vision toteuttamiseen.
"Meillä on avain."
Ihailtavan itsevarmaa, mutta miten muut saadaan vakuuttuneiksi?
LUO USKOTTAVA PERUSTA
Visionääri näkee asioita, joita muut eivät näe.
Antaudu sille.
Kulttijohtaja omaksuu profeetan aseman. Hän tai he pitävät totuutta hallussaan.
Tavallinen kuolevainen ei ymmärrä Jumalan suunnitelmaa.
Kulttijohtaja sen sijaan ymmärtää. Muut elävät pimeydessä.
Sinä tuot valon pimeyteen.
Bonnie ja Marshall eli Ti ja Do ottivat sen asiakseen.
Meillä on voimakkain totuus,
jonka yksikään mieli voi vastaanottaa.
23 VUOTTA ENNEN ITSEMURHIA
Parin aloittaessa -
avaruudellisten ennustusten olisi pitänyt vetää scifi-väkeä puoleensa.
Ufot ja ufologia olivat kovassa huudossa 1970-luvulla.
Lentävistä lautasista puhuttiin paljon.
Useat tieteilijät, poliitikot ja sotilasjohtajat -
pitivät ufoja täysin todellisina.
Ensimmäisen vuoden aikana pari sai kuitenkin rekrytoitua -
yhden seuraajan.
MUKANA OLLAAN!
Jos totuutesi ei heti saa vastakaikua, sitä pitää ehkä hiukan elävöittää.
Keväällä 1975 Ti ja Do saapuvat San Fernando Valleyyn -
puhumaan new age -aatteesta kiinnostuneelle joukolle.
Kuulijoita on paikalla yli 80.
Pari ei tee suurtakaan vaikutusta -
ennen kuin Do päättää paljastaa jotain.
Do ilmoitti, että hän ei oikeasti olekaan Marshall Applewhite -
vaan seuraavan tason avaruusolio.
"Seuraava taso" on taivaallinen ulottuvuus,
jota johtavat pitkälle kehittyneet, kuolemattomat olennot.
Tin ja Don opeilla kuka tahansa voisi päästä kyseiseen paratiisiin.
"Sinustakin voi tulla täydellinen avaruusolio.
Sinäkin voit nousta avaruusalukseen -
ja matkata ulkoavaruuteen."
Uutinen on järisyttävä, mutta yleisöön se uppoaa.
Vuoden pinnistelyn jälkeen Ti ja Do alkavat vihdoin saada näkyvyyttä.
Kuulijoista jopa puolet vakuuttui niin, että liittyi mukaan ryhmään.
Ufoduo jatkaa rekrytointia,
ja yhä useampi alkaa tuntea heidän viestinsä omakseen. Kuten Sawyer.
Hän vietti ryhmässä 18 vuotta.
Olin etsijä. Olin kiinnostunut monenlaisista aatteista.
Mikään yksittäinen aatesuunta ei ollut vakuuttanut minua -
ennen kuin löysin Tin ja Don tarjoaman tiedon.
Minusta se kävi järkeen, joten uskoin joka sanan.
Yllätyitkö? Älä suotta.
Maailmankaikkeuden mysteerit ovat kulttijohtajan ominta alaa.
Ihmisluonto on sellainen,
että yritämme saada käsittämättömät asiat jotenkin käymään järkeen.
Avainasemassa on usko siihen,
että johtaja tietää enemmän ja ymmärtää muidenkin puolesta.
Ti ja Do olivat osoittaneet aitoutensa ja ryhtyivät vahvistamaan joukkojaan.
Mutta ennen kuin opetuslapset voi viedä pelastukseen,
on varmistettava, että he tottelevat eivätkä kysele liikaa.
Huolehdi siis väki ruotuun ennen liikkeelle lähtöä.
VAADI TÄYDELLISYYTTÄ
Tie ikuiseen elämään kannattaa reunustaa tiukalla sääntölistalla.
Täydellisyyden vaatiminen seuraajilta -
on tehokas hallintakeino, sillä täydellisyys on mahdotonta.
Silloin seuraajat tuntevat jatkuvasti häpeää -
omasta epätäydellisyydestään ja keskeneräisyydestään.
Sillä tavalla ihmiset pidetään lojaaleina ryhmää kohtaan.
Hyvä kulttijohtaja osaa asettaa riman korkealle.
Sun Myung Moon teetätti seuraajillaan seksirituaalin,
jossa parit rakastelivat hänen muotokuvansa alla -
syntyäkseen uudelleen synnittöminä.
Shoko Asahara määräsi osan seuraajistaan -
nielemään siteitä, jotta he oksentaisivat -
ja puhdistaisivat siten ruoansulatuskanavansa.
Dieettiguru Mario Pianesi käski seuraajiensa noudattaa -
tiukkaa makrobioottista ruokavaliota, jonka hän väitti parantavan sairaudet.
Ryhmän toiminta lakkautettiin -
seuraajien alettua kärsiä aliravitsemuksesta ja muista ongelmista.
Ti ja Do kasvattivat seuraajakuntaansa korkeamman tason tavoitteet mielessään.
He valmistautuivat avaruusmatkaan luomalla tiukat säännöt kaikkeen,
kuten kuntoiluun ja ruokavalioon.
Ryhmän jäsenten piti elää kuten seuraavalla tasolla elettiin.
Do ja Ti käyttivät vertauskuvana perhosta.
Jos haluaa perhoseksi, on luovuttava toukan tavoista.
Siis ihmisen tavoista,
kuten kiintymyksestä omiin vanhempiin, sisaruksiin ja lapsiin.
Täytyi osata päästää irti elämän iloista.
Jos Heaven's Gatelle sanoi kyllä,
oli sanottava ei jokseenkin kaikelle muulle.
Kuten alkoholille,
huumeille,
roskaruoalle, partakarvoille, koruille -
ja kaikelle viihdyttävälle toiminnalle.
Eikä siinä kaikki.
Lisäksi taakse jäivät media, henkilökohtaiset mieltymykset -
ja työpaikat, jotka saattaisivat vaikeuttaa ryhmälle omistautumista.
Kaikki eivät kuitenkaan omaksuneet uutta elämäntyyliä mukisematta.
Osa ryhmäläisistä totesi, että vaikka tarkoitus oli kehittyä,
tuskin pieni pössyttely mitään haittaisi.
Täydellisyyden tavoittelussa ei voi sallia lipsumista,
joten Ti ja Do kiristivät otettaan ohjaksista.
MEDICINE BOW'N SUOJELTU METSÄALUE
He kokoontuivat Wyomingissa. Jos aikoi jäädä, oli noudatettava sääntöjä.
Kun kaikki ovat koolla, Ti ja Do latelevat säännöt.
Seuraajien on ajeltava päänsä ja jäätävä leiriin pysyvästi.
Tiukkaan päivärutiiniin kuuluu paastoamista, rukoilua, astrologiaa -
ja meditointia, jonka avulla jäsenten epätäydelliset ihmismielet muovataan -
korkeamman olennon tietoisuudeksi.
Inhimilliset ajatukset karkotetaan koputtamalla päätä ääniraudalla -
ja keskittymällä ääneen tuntien ajan.
Lusmuilijoiden varalta otetaan käyttöön paritarkkailujärjestelmä,
jonka avulla jäsenten käytös ja tunteet pidetään aisoissa.
Rutiini pyörii koko kesän ajan.
Meidän piti karistaa pois inhimillinen nisäkäsajattelu,
sillä seuraavalla tasolla sille ei olisi sijaa lainkaan.
Osa väestä luovuttaa,
mutta jäljelle jääneet pääsevät askeleen lähemmäksi ikuista kohtaloaan.
Kultti on suljettu piiri, johon ulkopuolinen todellisuus ei pääse.
Käyttäytymiselle on säännöt,
joita ympärillä olevat ihmiset omalla käytöksellään vahvistavat.
Omistautuneillakin seuraajilla on silti yksi vaikeasti kitkettävä vika.
Seksuaaliset teot ja ajatukset oli kielletty täysin.
Seksuaalisuus on inhimillistä, ja kaikki inhimillinen piti nujertaa.
Lisäksi se on turhaa.
Seuraavalla tasolla ei ole seksuaalisuutta.
Avaruusaluksilla ei lisäännytä eikä harrasteta seksiä.
Kaikki energia -
piti suunnata vaikeaan tehtäväämme eli seuraavalle tasolle pääsyyn.
Ihmisiä voi toki olla vaikea pakottaa selibaattiin,
mutta hätä keinot keksii.
Ratkaisu oli kastraatio.
Moni ryhmän miesjäsen koki kastraation helpommaksi vaihtoehdoksi -
kuin ihmiskehon hormonimyrskyjen kanssa elämisen.
Ongelma ratkaistu.
Pieni nipsaisu työnsi Don seuraajia piirun verran lähemmäs täydellisyyttä -
ja nosti käsityksen lojaaliudesta kokonaan uudelle tasolle.
Jokainen jäsen haluaa johtajan sisäpiiriin.
Se voi synnyttää kilpailua siitä,
kuka on kaikkein uskollisin ja miten on valmis osoittamaan sen.
Sitoutuneinkin seuraaja saattaa kuitenkin välillä epäröidä.
Sen varalta on oltava suunnitelma.
HILJENNÄ EPÄILYKSET
Kultin uskomukset ovat kuin korttitalo.
Jos yhden osan uskottavuus katoaa, koko rakennelma hajoaa.
Siksi on tärkeää vaientaa kaikenlainen kritiikki.
Tässä yksi konsti siihen.
"Ajatukset pysäyttävä klisee" on kulttijohtajan perustyökalu.
Se tarkoittaa kulunutta sanontaa,
jolla itsenäinen ajattelu tai kritiikki torpataan.
Vaikka termi ei olisi tuttu, moni esimerkki luultavasti on.
"Median syytä. Siihen ei voi luottaa."
"Kiintymys on sokaissut sinut." -"Älä alistu pelolle."
"Jos epäilet, et ole yrittänyt tarpeeksi." -"Ehkä et ota valaistumista tosissasi."
Näiden näppärien semanttisten stop-merkkien avulla -
vahvistetaan yhteenkuuluvuutta kaikkien toistaessa samaa totuutta.
Jos retoriset kikat eivät riitä hiljentämään kyselijöitä,
koko sanakirja on ehkä pantava uusiksi.
Ti ja Do loivat ryhmälleen oman, ainutlaatuisen sanaston -
pönkittämään avaruudellista ideologiaa.
Asumuksia sanottiin aluksiksi.
Ruoasta piti puhua polttoaineena.
Keittiö oli nimeltään ravinnelabra ja pesulatila kuitulabra.
Kotoa ei lähdetty töihin ansaitsemaan rahaa,
vaan "aluksen ulkopuoliseen tehtävään" tienaamaan "tikkuja".
Kehot olivat "ajoneuvoja",
sukupuolielimet puolestaan "putkisto" ja alusvaatteet "istuinsuojia".
Oma sanasto synnytti alakulttuurin.
Heaven's Gate -ryhmän käyttämät sanat vahvistivat osaltaan identiteettiä,
joka perustui ryhmään kuulumiseen.
Kaikki kohtaamanne henkilöt, jotka ovat yhä ihmistaajuudella,
pitävät teitä hulluina.
12 VUOTTA ENNEN ITSEMURHIA
Mutta vaikka uurastat luodaksesi laumallesi uuden todellisuuden,
epäilykset saattavat herätä yhä uudelleen uusista syistä.
Ryhmän toimittua noin kymmenen vuotta Bonnie Nettles sairastui syöpään.
Syöpä levisi hallitsemattomasti, ja hän kuoli muutamassa kuukaudessa.
Bonnien kuolema vaikutti ryhmään syvästi.
Eihän hänen pitänyt olla ihminen, vaan kuolematon olento.
Silti hän sairastui ihmisten tautiin.
Do sulkeutui omiin oloihinsa.
Ryhmän jatkosta oli epävarmuutta.
Mitä tehdä, kun tie pelastukseen käy kuoppaiseksi?
Meihin osui.
MUUTA KÄSIKIRJOITUSTA
Jos kaikki kulttiprofetiat toteutuisivat, maailma olisi varsin toisenlainen.
Suuri johtaja ei kuitenkaan anna takaiskujen masentaa.
Jos ennustus ei käykään toteen, maalitolppia vain siirretään hieman.
Tapahtunut sovitetaan osaksi käsikirjoitusta,
ja uskomusjärjestelmää muokataan, jotta uudet faktat mahtuvat mukaan.
Käydäänpä läpi syyt sille, miksi Tin kuolema oli ongelma.
Ti ja Do väittivät aluksi,
että seuraavalle tasolle pääsee vain nykyisessä kehossa.
Hetken koittaessa he johtaisivat ryhmän lähtöpaikkaan,
jossa ufo kohottaisi joukon sisuksiinsa nostosäteellä.
Sitten alkaisi ikuinen avaruusmatka seuraavan tason olentojen kanssa.
Tin osalta suunnitelma kuitenkin jäi toteutumatta.
Seuraavalta tasolta ei tullut parantajaa. Ryhmä odotti apua, jota ei saatu.
Kulttijohtajan homma on onneksi varsin joustava pesti.
Do totesi kuoleman osaksi suunnitelmaa. Johtaja oli luopunut kehostaan.
Ti oli kutsuttu seuraavalle tasolle -
palvelemaan olentoja ja opastamaan muuta ryhmää.
Do väitti keskustelevansa Tin kanssa päivittäin.
Ihailtavan luovaa ajattelua.
Mutta ennen kurssin muutosta piti varmistaa, että kaikki ovat kyydissä.
Kuukausia Bonnien kuoleman jälkeen Do pitää seuraajilleen pistokokeen.
Hän kertoi meille, että hänessä oli jotain erilaista.
Meidän piti huomata, mitä.
Päähäni pälkähti, että hänellä oli sormus.
Se kuvasti hänen ja Tin välistä sidettä.
Avioliitto vainajan kanssa ei ole perinteisimmästä päästä,
mutta se on vasta alkua.
Hänellä oli sormukset kaikille. Hän istui kapteenin tuolissaan -
ja kutsui meidät luokseen yksitellen.
Hän asetti kätensä kasvojeni molemmin puolin -
ja suuteli minua otsalle.
Vaikutuin siitä, miten tosissaan hän tuntui olevan.
Se tuntui rakkaudelta.
Kyseessä on tärkeä hetki.
Joukkohäät vahvistavat jäsenten sitoutumisen Heaven's Gateen -
ja ennen kaikkea Do-johtajaan.
Don johtajuus vahvistui entisestään.
Hän sai lisää valtaa ja auktoriteettia.
Mutta onko maallinen valta hyödyksi tällaisina aikoina?
Kokaiinin addiktoivin muoto eli crack on vallannut New Yorkin kadut.
Ydinpainajainen vain pahenee, sillä ympäristöön leviää yhä säteilyä.
Aids-virus voi tarttua veren mukana.
Do totesi maailman olevan menossa päin helvettiä.
Saako ohjelmassa kirota? Selvä, varmistin vain.
"Maailma on kaaoksessa, emmekä voi sille mitään."
Tiesimme, että sille oli rajansa, kuinka kauan -
maapallo kestäisi kaikkea, mitä oli meneillään.
Kierrätyksen hetki koittaisi pian.
Ryhmä ei tiennyt, tarkoittiko se kuolemaa vai koko planeetan tuhoutumista.
Pääasia oli, että he jättäisivät maapallon.
Se oli ollut tavoitteena alusta asti.
Nopea poistuminen kuitenkin vaatisi vielä yhden merkittävän muutoksen.
Kun ryhmässä keskustellaan -
matkalle lähdön nopeuttamisesta, esiin nousee uusi teologia.
He uskoivat, että sielu voi jättää kehon taakseen.
Keho eli ajoneuvo oli pelkkä astia,
jonka sisältö eli henki tai itseys on tärkeämpi.
Keskusteluissa alkoi nousta esiin ajatus, että heidän täytyy -
luopua ajoneuvoistaan eli tappaa itsensä.
Uusi maailma on melkein ulottuvillamme.
Ryhmä oli lähdöstä innoissaan.
He saavuttaisivat vihdoin tavoitteensa,
johon he olivat pyrkineet jo vuosia, eli pääsyn seuraavalle tasolle.
Fiksujen siirtojesi ansiosta -
olet seuraajiesi kanssa valmiina ikuiseen matkaan.
Jäljellä on enää yksi kysymys. Milloin on oikea hetki lähteä?
TUNNISTA MERKKI
Ihmisillä on luontainen tarve olla osa jotain itseämme suurempaa.
Etenkin kulttiin hakeutuvilla ihmisillä. Ja mikä on ihmistä suurempaa?
Merkki itse Jumalalta.
Loppukaneetin ajoituksessa on siis tärkeää pitää silmät auki.
Ota mallia näiltä profeetoilta.
Hollantilainen Heinrich van Geen sai seuraajansa uskomaan,
että syyskuun 11. päivän iskut olivat merkki lähestyvästä maailmanlopusta -
ja että ryhmä tempaistaisiin taivaaseen vuoden loppuun mennessä.
Shoko Asahara kertoi Korkein totuus -kulttinsa jäsenille,
että amerikkalaislaite oli aiheuttanut maanjäristyksen -
käynnistääkseen Harmagedonin.
Concerned Christians -ryhmän johtaja Monte Kim Miller väitti,
että Neuvostoliiton romahdus aloitti lopun ajat.
Myöhemmin hän lähetti seuraajiaan Jerusalemiin käynnistämään Harmagedonin.
Suunnitelma ei toiminut.
Ikuista elämää tavoitteleva Do seuraajineen etsi omaa signaaliaan.
Ryhmä odotti 1990-luvun lopulla merkkiä maailmanlopusta.
Sitten tuli Hale-Boppin komeetta.
Aurinkokunnassa ei ole nähty yhtä kirkasta komeettaa sitten vuoden 1577.
Komeetta oli huikea näky. Kirkas ja pitkäpyrstöinen.
Lisäksi Heaven's Gate -ryhmä uskoi, että komeettaa seurasi ufo.
Ufoväite oli peräisin hyvin varteenotettavasta lähteestä.
Nimettömästä vihjeestä radio-ohjelmassa.
Tervetuloa lähetykseen, Chuck. -Kiitos. On ilo olla mukana.
Tähtitieteen harrastaja väitti, että hänellä oli valokuva -
ja että virallisia kuvia oli peukaloitu, jotta ufo ei paljastuisi yleisölle.
Ehkä he ajattelivat sen järkyttävän ihmisiä.
Ja sinullako on siis kuva siitä?
Ufoväite osoittautui perättömäksi, mutta se sopi Don profetiaan mainiosti.
Komeetta olisi lähimpänä maapalloa maaliskuussa 1997.
Pääsiäinen osui samaan ajankohtaan.
He pitivät pääsiäisen taustatarinaa ensimmäisenä yrityksenä -
paljastaa totuus seuraavasta tasosta.
Heille komeetta oli merkki siitä, että oli aika lähteä.
Mikään ei saa keskittymään niin kuin lähestyvä deadline.
Siihen kiteytyy se, miksi monet lopulta jäävät ryhmään.
Ihminen pohtii: "Mitä jos he ovat oikeassa?" Hän ei halua jäädä paitsi.
PAITSI JÄÄMISEN PELKO
Valmistumisen eli sadonkorjuun aika on juuri nyt.
Ajoneuvoista poistumisen ajankohdan lähestyessä -
tehdään huolellisia valmisteluja.
Ryhmä perustaa nettisivun, julkaisee kirjan -
ja kertoo videoilla näkemyksiään.
He antavat jopa lehdistötiedotteen.
"Heaven's Gaten kaukoryhmä palaa ihmisiä korkeammalle tasolle avaruuteen."
Heillä oli kirja, joka ohjeisti kuolemansairaita -
elämän lopettamisessa, ja he noudattivat kirjan ohjeita.
Meksikosta salakuljetetaan barbituraattia levollisen lähdön varmistamiseksi.
Matka-asut asetellaan valmiiksi.
Roskat viedään ulos, kirjastomaksut hoidetaan kuntoon,
ja teon selittävät videot lähetetään mediataloille.
Viimeiseksi tehdään merkinnät lokikirjaan, jota ryhmä on käyttänyt 1980-luvulta asti.
"Arvioitu paluuaika" -sarakkeeseen jätetään yksinkertainen viesti.
Tekoa suunniteltiin kuukausia, ja se toteutettiin kolmen päivän aikana -
maaliskuussa 1997.
Tässä on kyse 39 itsemurhasta.
Ryhmän jäsenissä oli kaksi hoitajaa.
He sekoittivat lääkeaineen eräänlaiseen vanukkaaseen -
ja johonkin vodkasekoitukseen.
Hoitajat viimeistelivät prosessin peittämällä päät muovipusseilla.
Don oppien mukaan -
39 sielua oli vapautunut maallisen elämän tuskista.
Uskon, että he ovat avaruusaluksilla.
Seuraavalla tasolla ulkoavaruudessa.
Tämänkin talon yllä voi olla nyt avaruusalus.
Tietämättämme.
Oikeuslääkärit…
Uutismediat tarttuivat aiheeseen tyypillisen hillittyyn tapaansa.
San Diegossa tutkitaan kuolemantaloa.
Muiden ihmisten reaktio asiaan ei ollut toivotunlainen.
He olivat toivoneet muita mukaan, mutta ryhmä saikin osakseen pilkkaa.
Marshall Applewhite, nostan hattua. Olit oikeassa aivan kaikesta.
Komeetasta, avaruusaluksesta ja muusta. Onnittelut hyvästä suorituksesta.
Kiitos kauniista sanoistasi, Ted.
Ihmiset voivat olla hyvin julmia. Moni ei ymmärrä, että luja usko -
voi ajaa sellaisiin tekoihin.
Reaktio oli armoton.
Kun olin hörpännyt fenobarbitaalini,
hetken ajan mietin, ettei idea ehkä ollutkaan hyvä.
Applewhiten ryhmän kohtalo oli lopulta kuolemaakin pahempi.
Heitä pidettiin outoina ja vaarallisina mutta ennen kaikkea naurettavina.
Sellaista kulttijohtajan ei pidä sulattaa.
Siksi onkin tärkeää, että jatkossa pidät imagosi visusti kunnossa.
Jos onnistut, sinusta voi tulla rakastettu hahmo.
Seuraavaksi tapaamme Japanissa Shoko Asaharan,
Korkein totuus -joogakulttia johtaneen levitointimestarin,
joka oli tarkka sekä itsensä että ryhmänsä julkisuuskuvasta -
juoniessaan omaa maailmanloppuaan.
Tekstitys: Heidi Mäki